Nicki Minaj opäť na smiech. Na svetoznámom festivale sa počas vystúpenia postarala o takýto trapas
Vyzerá to tak, že Nicki Minaj tento rok nejde karta..
Minulý víkend sa v Kalifornii konal najväčší a najznámejší festival na svete - Coachella. Okrem mnohých lukratívnych interpretov ako napríklad Dj Snake, Khalid či Kid Cudi vystúpila aj Ariana Grande. Tá si počas svojho vystúpenia prizvala na pódium niekoľko hostí – okrem NSYNC aj speváčku Nicki Minaj. Tá si vzhľadom na svoj zrušený februárový koncert neurobila v našej krajine dobré meno.
No a vyzerá to tak, že speváčka nemá práve najlepšie obdobie. Na Coachelle si totiž počas spievania s Arianou vyrobila ďalší trapas. Ich spievanie pesničky Bang Bang vyzeralo skôr ako nevydarené, alkoholom posilnené karaoke vystúpenie. Z ich duetu si vystrelil aj portál BreatheHeavy, ktorý k videu napísal: "Ja s mojou najlepšou kamoškou v taxíku na ceste do ďalšieho baru".